ཀུན་གྱིས་ཤེས་གསལ་ལྟར་།སློབ་གསོའི་དམིགས་ཡུལ་ནི་མིའི་བློ་སྒོ་འབྱེད་དགོས་པ་དང་ཡོན་ཏན་སློབ་དགོས་པ་མ་ཟད།མི་ཚུལ་ལྡན་ཞིག་བྱེད་ཚུལ་གསལ་བོར་རྟོགས་སུ་འཇུག་དགོས་པ་དེ་རེད།དེར་བརྟེན་སློབ་གསོ་གང་ཞིག་ཡིན་ནའང་ཐོག་མར་མིའི་ཤེས་རྟོགས་འབྱུང་ཚུལ་གྱི་ཆོས་ཉིད་དང་ངེས་པར་དུ་མཐུན་དགོས།འདི་ནི་སློབ་གསོར་ཕན་འབྲས་ལྡན་མིན་གྱི་གནད་འགག་ཡིན།དེའི་རྐྱེན་གྱིས་སློབ་གསོ་སྤེལ་མཁན་གྱི་སློབ་གསོའི་བྱེད་སྒོས་སློབ་གསོ་མྱོང་མཁན་གྱི་ཤེས་རྟོགས་ཀྱི་ཆོས་ཉིད་ངེས་པར་དུ་བརྩི་སྲུང་བྱེད་དགོས།